Jens Konrad Eggvin
Store norske leksikon,Realfag,Vannlære,Oseanografi,Havforskere, organisasjoner og ekspedisjoner
Jens Konrad Eggvin var en norsk oseanograf som blant annet deltok i den fjerde Norvegia-ekspedisjonen rundt Antarktis i 1930-1931. Han var vitenskapelig konsulent ved Fiskeridirektoratet i Bergen fra 1939.
Eggvin ledet en rekke oseanografiske ekspedisjoner langs norskekysten og i Norskehavet, og opprettet faste oseanografiske stasjoner. Han arbeidet særlig med å forutsi fiskeinnsiget i Lofoten og Finnmark ut fra kjennskap til temperatur- og strømforhold. Han tok i tillegg ledende del i arbeidet med å opprette et storstilt, internasjonalt observasjonsnett med henblikk på varsling av oseanografiske forhold. Les mer i Store norske leksikon oseanografi Norvegia-ekspedisjonene Eksterne lenker Havforskningsinstituttets hjemmesider, minneord om J.K. Eggvin